OzLabs/hebrew-wiki-articles huggingface dataset:
מצוק פורלידס

מצוק פורלידס (באנגלית: Forlidas Ridge) הוא מצוק סלעי במסיב דופק, בהרי פנסקולה, בארץ המלכה אליזבת שבאנטארקטיקה.

המצוק מהווה את צידו המערבי של עמק דייוויס; עמק דייוויס הוא אזור אנטארקטי מוגן מיוחד (אזור מס' 119), המוגן תחת האמנה האנטארקטית.

== היסטוריה ==
=== גילוי ומיפוי המצוק ===

המצוק (והעמק שהוא מהווה את גבולו) מופה על ידי הסקר הגאולוגי של ארצות הברית, בהתבסס על סקרים על הקרקע שנערכו במסגרת משלחת חקר הרי פנסקולה של הסקר הגאולוגי (USGS Pensacola Mountains Project), ועל תצלומי אוויר שבוצעו על ידי צי ארצות הברית בין השנים 1956–1966.

=== מקור השם ===

שמו של העמק ניתן לו על ידי הוועדה המייעצת לשמות אנטארקטיים.

האגם, כמו גם מצוק פורלידס הסמוך נקראים על שמו של צ'ארלס וו. פורלידס (Charles W. Forlidas), מצי ארצות הברית, מפעיל רדיו, ששהה בעונת החורף האנטארקטי 1957 בתחנת אלזוורת'.

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:5141 מצוק פורלידס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=108874 מצוק פורלידס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=4826&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק פורלידס] באתר הגאזט האנטארקטי המשווה SCAR של ממשלת אוסטרליה
* [https://data.aad.gov.au/database/mapcat/british/dufek_massif_davis_valley/geomorphology_northern_dufek_massif_davis_valley_ref14010.jpg מפת אזור מצוק פורלידס] באתר הגאזט האנטארקטי של ממשלת אוסטרליה

== הערות שוליים ==

פורלידס
יחסי מונגוליה – קוריאה הדרומית

יחסי מונגוליה–קוריאה הדרומית הם היחסים הדיפלומטיים בין מונגוליה ובין הרפובליקה של קוריאה.

== היסטוריה ==
שתי המדינות כוננו יחסים דיפלומטיים לראשונה ב-26 במרץ 1990.

תושבי קוריאה הדרומית ממוצא מונגולי מהווים את הקהילה המונגולית השלישית הגדולה בעולם, אחרי מונגוליה ומונגוליה הפנימית שבסין (שהיא הקהילה המונגולית הגדולה ביותר)<ref></ref><ref></ref>. מספרם הוערך בכ- 33,000 נכון לשנת 2008<ref></ref>. ישנם גם כ -3,500 דרום קוריאנים במונגוליה<ref></ref>.

== נציגויות דיפלומטיות ==

* קוריאה הדרומית מיוצגת במונגוליה על ידי שגרירות שהיא מחזיקה באולן בטור, בירת מונגוליה.

* מונגוליה מיוצגת בקוריאה הדרומית על ידי שגרירות שהיא מחזיקה בסיאול, בירת קוריאה הדרומית.

==קישורים חיצוניים==

== הערות שוליים ==
הקוביה

הקוביה הוא מותג משחקי קופסה המיוצר ומשווק על ידי חברת הקוביה משחקים בע"מ.

חברת הקוביה החלה את פעילותה בארץ בשנת 2000 בתור המפיצה הרשמית של המתיישבים של קטאן והרחבותיו בישראל. בהמשך, תרגמה החברה משחקים נוספים לעברית, אשר ביניהם: מנצ'קין והרחבותיו, דיקסיט, פנדמיק, שם קוד, חתולים מתפוצצים ועוד. החברה יוצרת גם משחקים מקוריים.

== אירועים מיוחדים ==
חברת הקוביה מארגנת מדי שנה את אליפות הארץ בקטאן, שהזוכה בה מייצג את ישראל באליפות העולם.

==קישורים חיצוניים==
* 

==הערות שוליים==

קטגוריה:משחקי קופסה
רוקדת (אלבום)

רוקדת הוא אלבום האולפן השני של הזמרת הישראלית אניה בוקשטיין. האלבום יצא לאור ב-5 בספטמבר 2017, על ידי חברת התקליטים NMC.

== רקע והפקה ==
את האלבום הפיקו מפיקים שונים, בהם יונתן גולדשטיין, עופר ניסים ובוקשטיין עצמה.<ref></ref> מתוך האלבום שבעה סינגלים, בהם הלהיטים "הכל עוד לפני", שהגיע למקום ה-23 במצעד הפזמונים השנתי של רשת ג', ו"רוקדת", בהשתתפותו של המפיק עופר ניסים, שהגיע למקום ה-30 במצעדי הפזמונים השנתיים של כאן גימל וגלגלצ. האלבום מתאפיין בעיקר במוזיקת פופ, אך משלב בתוכו גם אלמנטים של דאנס ומוזיקה אלקטרונית.<ref></ref>

== רשימת רצועות ==

== הערות שוליים ==

קטגוריה:אלבומי 2017
קטגוריה:אלבומים בעברית
קטגוריה:אלבומי פופ
קטגוריה:אלבומים שהופקו על ידי ג'וני גולדשטיין
קטגוריה:אלבומי חברת NMC יונייטד אנטרטיינמנט
תפוס ת'דרקון

תפוס ת'דרקון (בגרמנית: Schatz der Drachen) הוא משחק זיכרון ל-2 עד 5 משתתפים שנוצר על ידי ריינר קניציה .

המשחק תורגם ל-9 שפות,<ref></ref> ומופץ בישראל על ידי פוקסמיינד.

המשחק היה מועמד מטעם פרס משחק השנה למשחק הילדים הטוב ביותר לשנת 2004.<ref></ref>

== חוקי המשחק ==
* במשחק 49 קלפים המסודרים בריבוע (7 על 7).
* מטרת המשחק: לזכות בכמה שיותר קלפים בתום המשחק.
* בכל תור כל משתתף רשאי להפוך קלפים על הלוח עד שהוא נתקל בעכביש או בדרקון. הוא רשאי לעצור את התור שלו בכל שלב ולקחת אליו את כל הסדרות שהשלים. למשל: ארבע תיבות, שתי בובות ושני כדורים הם סדרה (מספר הקלפים הדרושים להשלמת סדרה מצוין על גבי כל קלף).
* יהלום יחיד ודרקון יחיד נחשבים גם הם לסדרה.
* כל עוד לא נחשפו אוצרות, יכול השחקן לקחת דרקונים. הוא רשאי להמשיך את תורו גם לאחר חשיפת דרקון אחד ולקחת אליו מספר דרקונים בסוף התור, בתנאי שלא יחשוף אוצרות אחרים במהלך תורו.
* המשחק נגמר כאשר נשארים רק שלושת העכבישים.

== קישורים חיצוניים ==

* [https://www.facebook.com/326462244857662/posts/402596517244234/ ביקורת על המשחק בפייסבוק]
* [https://www.youtube.com/watch?v=4_5vaS8U3Bc סרטון הסבר על המשחק]

== הערות שוליים ==

קטגוריה:משחקי קופסה
איי רוקרי

[[יסעור ענק דרומי עם גוזלים. האיים הם אזור הקינון הדרומי ביותר של ציפורים אלה]]
איי רוקרי (באנגלית: Rookery Islands; מילולית: איי מושבת הקינון) הם קבוצה של איים וסלעים הבולטים מן הים במערב מפרץ הולם, באדמת מק. רוברטסון, במזרח אנטארקטיקה, שבאנטארקטיקה.

האריים מצויים מצפון לרכס דייוויד ולרכס מאסון.

== אזור אנטארקטי מוגן מיוחד ==

באיים מצויות מושבות של פינגוויני אדלי, יסעורי הכף, יסעורי שלג, יסערי ענק דרומיים (אשר אינם מתרבים בשום מקום אחר באזור), יסעורוני וילסון, וחמסנים חומים אנטארקטיים. בשל כך לעמקים אלה חשיבות מדעית יוצאת דופן, לחקר האקלים באזור.

האגם והעמק מהווים יחד אזור אנטארקטי מוגן מיוחד (אזור מס' 102), המוגן תחת האמנה האנטארקטית.

== היסטוריה ==
=== גילוי ומיפוי האיים ===
האיים מופו לראשונה על ידי קרטוגרפים נורווגים, בהתבסס על תצלומי אוויר שצולמו על ידי משלחת שלארס קריסטיאנסן עמד בראשה, אשר חקרה את אנטארקטיקה בעונת המחקר (הקיץ האנטארקטי) 1936–1937.

בשנים 1954 ו-1955 נחקרו האיים על ידי משלחת החקר האנטארקטית הלאומית של אוסטרליה (Australian National Antarctic Research Expeditions).

=== מקור השם ===
במפות שנעשו על בסיס תצלומי משלחת קריסטיאנסן, נקראו האיים "איי סקרי הפנימיים" (Innerskjera).

המשלחות האוסטרליות שינו את שם האיים לשמם הנוכחי, על שם מושבות הקינון של פינגוויני האדלי שהם גילו על האי הגדול ביותר בקבוצת האיים (באנגלית: רוקרי הוא "מושבת קינון").

== לקריאה נוספת ==

<div class="mw-content-ltr">• Management Plan for Antarctic Specially Protected Area No. 102, [http://www.ats.aq/documents/recatt/Att269_e.pdf ROOKERY ISLANDS, HOLME BAY, MAC ROBERTSON LAND]</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:12874 איי רוקרי] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12345&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR איי רוקרי] באתר הגאזט האנטארקטי המשווה SCAR של ממשלת אוסטרליה
* [https://data.aad.gov.au/database/mapcat/holme/ASPA_102_map_A_14354.pdf מפת אזור איי רוקרי] באתר הגאזט האנטארקטי של ממשלת אוסטרליה
* [https://www.nationalparks-worldwide.com/antarctica.htm הפרקים הלאומיים של אנטארקטיקה]
* [https://www.marineregions.org/gazetteer.php?p=details&id=12538 איי רוקרי] באתר marineregions

== הערות שוליים ==

קטגוריה:אזור אנטארקטי מוגן מיוחד
קטגוריה:אדמת מק. רוברטסון: איים
Black Parade

Black Parade (בעברית: מצעד שחור) הוא סינגל שהוקלט על ידי הזמרת-יוצרת האמריקאית ביונסה, כסינגל מתוך האלבום The Lion King: The Gift.<ref name=":0"></ref> השיר יצא לאור ב-19 ביוני 2020, על ידי חברת התקליטים Parkwood Entertainment.<ref name=":0" />

== רקע וכתיבה ==
השיר נכתב על ידי ג'יי זי, ביונסה, ריקי טייס, קים קריסיוק, דניסיה אנדרוז, בריטאני קוני, אקיל קינג, דרק ג'יימס דיקסי והופק על ידי דרק ג'יימס דיקסי, ביונסה.<ref name=":0" /><ref name=":0" /> תחילת מחאות ג'ורג' פלויד, הזמרת השתמשה שוב ושוב בפלטפורמה שלה כדי להרים את קולה כנגד אי שוויון הגזענות.<ref></ref> מספר ימים לאחר רצח ג'ורג' פלויד, עלתה ביונסה למדיה החברתית לדרוש צדק למותו, והפצירה באוהדים ועוקבים לחתום על העצומה "צדק לג'ורג' פלויד".<ref></ref> ב-14 ביוני 2020, פרסמה ביונסה מכתב פתוח ליועץ המשפטי לממשלה של קנטקי, דניאל קמרון, בו היא קוראת את חוסר המעצרים במקרה של ברונה טיילור, אישה שחורה לא חמושה שנורתה למוות על ידי המשטרה בביתה מהלך חודש במרץ 2020.<ref></ref> ביונסה דרשה מדניאל קמרון "לנקוט בפעולה מהירה ומכרעת בהאשמת הקצינים".<ref></ref> ב-20 ביוני 2020, השיקה ביונסה את אתר "דרך המצעד השחור" המתמקד בעסקים בבעלות שחורה, כמו גם באמנים ויוצרים שחורים. כמו כן חשפה כל ההכנות מהשיר יתרמו.<ref></ref>

== וידאו קליפ ==
טרם יצא הווידאו קליפ של השיר, העלתה ביונסה לערוץ היוטיוב שלה את האודיו המלא של השיר, ב-19 ביוני 2020.<ref name=":1"></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!<abbr>חברת תקליטים</abbr>
!<abbr>מקור</abbr>
|-
!עולם
|19 ביוני 2020
|הזרמת מוזיקה • הורדה דיגיטלית
|Parkwood Entertainment
|<ref></ref>
|}

== קישורים חיצוניים ==

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירי 2020
קטגוריה:סינגלים מ-2020
קטגוריה:שירי ביונסה
קטגוריה:שירים באנגלית
קטגוריה:שירים שנכתבו על ידי ביונסה
קטגוריה:שירים שהופקו על ידי ביונסה
קטגוריה:שירי מחאה
קטגוריה:שירים על ג'ורג' פלויד
קטגוריה:Black Lives Matter: אמנות
מינהל הביון (קובה)

מינהל הביון (בספרדית: Dirección de Inteligencia, בראשי תיבות: DI) היא סוכנות המודיעין העיקרית של קובה. הסוכנות אחראית לכל פעילויות איסוף המודיעין ופעילויות הריגול מחוץ למדינה.

== היסטוריה ==
הסוכנות הוקמה בסוף שנת 1961 וידועה גם תחת הקיצור G2. עד 1982 נודעה הסוכנות בשם מינהל הביון הכללי (Dirección General de Inteligencia ,DGI) אשר כפוף למשרד הפנים הקובני וכולל שישה מחלקות תחת חטיבת המבצעים וחטיבת התמיכה.

מפקדו הראשון של הארגון היה מנואל פיניירו לוסאדה, ממנהיגי המהפכה הקובנית. הק.ג.ב סייע בארגון הביון הקובני, בפרט, בהכשרת קצינים של סוכנות ביון זו. לאורך כל ההיסטוריה שלה, היה הגוף פעיל בסיוע לתנועות שמאל, בעיקר באמריקה הלטינית, אפריקה והמזרח התיכון.

המספר הכולל של האנשים העובדים בגוף זה מגיע על פי ההערכות ל-15,000 איש.

== ראו גם ==
* החמישייה הקובנית

== קישורים חיצוניים ==
* [https://web.archive.org/web/20070929153903/http://www.fas.org/irp/world/cuba/dgi מינהל הביון], באתר FAS.org
* [http://www.urrib2000.narod.ru/index-e.html הכוחות המזוינים הקובנים]
* [http://www.militar.org.ua/foro/ Foro Militar General (פורום הצבא והמודיעין הקובני)]

קטגוריה:ערכים שבהם תבנית בריטניקה אינה מתאימה
קטגוריה:קובה: צבא וביטחון
קטגוריה:ארגוני ביון
בית ארון מתים

שורות "ארונות קבורה" אשר בפועל שימשו כמיטות עבור חסרי בית ברחוב בורן, לונדון. 1900 בערך
בית ארון מתים (coffin house) הוא מונח ויקטוריאני שתיאר את אחד המקלטים הראשונים שנוצרו עבור חסרי בית, תושבי מרכז לונדון.
המקלט הופעל על ידי צבא הישע בסוף המאה ה-19 ובתחילת המאה העשרים כדי לספק פתרון לילי וסיוע לחסרי הבית במזג האוויר הקר של לונדון.

צבא הישע הפעיל מקלטים נוספים לחסרי בית באזור. מקלטים אלה גבו מחסרי הבית מחיר נמוך אשר השתנה בהתאם לטיב השירות הלילי שהוצע להם.
המחיר הנמוך ביותר היה פני אחד, בעבורו חסר הבית קיבל אוכל והוא הורשה לשבת על ספסל כל הלילה, אך לא הורשה לישון בישיבה, אן לישון כלל.
תמורת פני נוסף, חסר הבית הורשה לישון אך לא בישיבה כי אם שעון על חבל עבה בשורה עם כמה חסרי בית אחרים (מכאן האגדה האורבנית שכך נולד המושג האנגאובר). פתרון משונה זה הוזכר על ידי כמה סופרים כגון אונורה דה בלזק
בספרו "הקמע, עור היחמור" <ref> הקמע (עור היחמור) </ref> משנת 1831, ב-1903 ג׳ק לונדון הזכיר את הנושא בספרו "שוכני התהום" ואפילו ג'ורג' אורוול שנים מאוחר יותר (1933) תיעד זאת בספרו דפוק וזרוק בפריז ובלונדון.

בעבור ארבעה פני ניתנה לחסר הבית שמיכה גסה והוא הורשה לשכב על גבו ולישון בתוך תיבת עץ המזכירה בצורתה ארון מתים.
היחוד במקלט מסוג זה היה טמון במחיר הזול (ביחס לאותה תקופה) שעדיין אפשר ללקוחותיו לשכב על הגב ולישון.
צבא הישע הציע גם מקלטים המאפשרים לחסרי הבית לישון על מיטה אך במחיר גבוה בהרבה.

בהשוואה לפתרונות הלנה עכשוויים לחסרי בית, מקלטים מסוג זה נחשבים כאכזריים.
עם זאת באותה התקופה היוזמה נחשבה כזולה ובעלת חמלה בניסיון להתמודד עם הבעיה החדשה יחסית של מחוסרי בית.

==לקריאה נוספת==
* הקמיע (עור היחמור), (La Peau de chagrin, 1831) - בתרגום מנשה לוין, הוצאת עם עובד 1964

==הערות שוליים==

קטגוריה:עוני
קטגוריה:מגורים
קטגוריה:התקופה הוויקטוריאנית
שרה שטיין (סדרת טלוויזיה)

שרה שטיין (בגרמנית: Der Tel-Aviv-Krimi; מילולית: "מותחן פשע תל אביבי") היא מיני-סדרת טלוויזיה גרמנית מרשת ARD.

קתרינה לורנץ מגלמת פקחית במשטרת ברלין בשם שרה שטיין. לאחר שפגשה את הפסנתרן הישראלי דייוויד שפירו (איתי טיראן), היא יוצאת אחריו לתל אביב, שם נערכים אירועי הסדרה. הפרק הראשון הוקרן ב-2 יולי 2015 בבכורה בפסטיבל הסרטים במינכן<ref>[https://www.filmfest-muenchen.de/de/programm/filmarchiv/film/?id=4534&y=97 Sara Stein – Shalom Berlin] beim Filmfest München 2015, abgerufen am 5. März 2016.</ref> ושודר בערוץ Das Erste במרץ 2016.<ref>[https://www.wn.de/Welt/Kultur/Fernsehen/3449970-Sendeplatz-verloren-Kein-Donnerstagskrimi-mehr-aus-Tel-Aviv Sendeplatz verloren. Kein Donnerstagskrimi mehr aus Tel Aviv] In: Westfälische Nachrichten, 28. August 2018. Abgerufen am 2. Mai 2020.</ref>

== עלילה ==
רצח די ג'יי ישראלי המכונה תמר הופך לאתגר עבור שרה שטיין, שכמעט ולא מעוניינת בחקירת רצח בעל רקע דתי. אלא שהלחץ הציבורי לפתרון התיק הולך וגובר וקיים חשד שיכול להיות רקע פוליטי לפשע. חברו של הנרצח, ח'אלד הפלסטיני ומשפחתו עומדים במרכז החקירה. כשאביו של ח'אלד מודה ברצח, שרה שטיין נבהלת כי תיתכן תפנית ורקע נסתר יותר למקרה זה. היא חופרת עמוק יותר ובכך מזניחה את חייה הפרטיים, כולל אהובה החדש, המוזיקאי הישראלי דייוויד. אלא שהחקירה מביאה אותה עד לתל אביב.
==שחקנים ודמויות==
* קתרינה לורנץ – שרה שטיין
* קתרינה מארי שוברט – אנה רודק
* איתי טיראן – דוד שפירו
* סמואל פינצי – הפקח יעקב בלוק
* ישי גולן
* גילה אלמגור
* נטע ריסקין
* עמי ויינברג
* גיל פרנק
* עידית טפרסון
* אלי גורנשטיין
* שון מונגוזה - דהיר
* עופרי ביטרמן - דורי
* אנה דוברוביצקי - איבון
* אמיר ח'ורי
* דין מירושניקוב

== קישורים חיצוניים ==
* 
* [https://www.daserste.de/unterhaltung/film/der-tel-aviv-krimi/index.html שרה שטיין] באתר DasErste.de
* [http://www.fernsehserien.de/der-tel-aviv-krimi שרה שטיין] באתר fernsehserien.de
* [https://www1.wdr.de/mediathek/video/sendungen/fernsehfilm/video-der-tel-aviv-krimi-tod-in-berlin-102.html פרק הבכורה] לצפייה ישירה 

== הערות שוליים ==

קטגוריה:ברלין בקולנוע
קטגוריה:סדרות טלוויזיה גרמניות
קטגוריה:מיני-סדרות טלוויזיה
יחסי אפגניסטן–טורקמניסטן

יחסי אפגניסטן–טורקמניסטן הם היחסים הדיפלומטיים הרשמיים שבין האמירות האיסלאמית של אפגניסטן ובין טורקמניסטן.

== היסטוריה ==
לאחר תבוסת הטליבאן ששלט באפגניסטן, החלו לנסוק הקשרים בין המדינות, כאשר החל משנת 2015 התהדקו היחסים, וכללו שורת ביקורים דיפלומטים, שיתופי פעולה כלכליים, ושיתוף שיטות מלחמה בפשע וטרור. דבר שתורם לשיתוף פעולה זה הוא הדמיון בבעיות איתן מתמודדות המדינות (המלחמה בטרור, רדיקליזם, סמים, עוני ומחסור במשרות עבודה).

נשיאי שתי המדינות, גורבנגולי ברדימוחמדוב ואשרף גאני אחמדזאי, אף חתמו על מספר הסכמים לשיתוף פעולה כולל במספר רחב של נושאים (חיבור המדינות למרכז אסיה באמצעי תחבורה, גז, ייצור אנרגיה, שיתוף פעולה מדעי, קשרי תעופה ושמירה על הגבול המשותף).

== כלכלה ==
בין המדינות קיימים יחסים בילטרליים פוריים. בין היתר:
* בשנת 2018, התנהל קשר בין המדינות בנוגע לצינור גז, המחבר ארבע מעצמות באזור (הודו, פקיסטן, אפגניסטן וטורקמניסטן).
* טורקמניסטן מסייעת רבות לאפגניסטן, בין היתר על ידי משלחות מזון וציוד רפואי.

== נציגויות דיפלומטיות ==
* טורקמניסטן מיוצגת באפגניסטן על ידי שגרירות שהיא מחזיקה בקאבול, בירת אפגניסטן. 
* אפגניסטן מיוצגת בטורקמניסטן על ידי שגרירות שהיא מחזיקה באשגבאט, בירת טורקמניסטן.

==קישורים חיצוניים==
* [http://afghanembassyturkmenistan.com/gallery/afghanistan-turkmenistan-relations-in-pictures/ גלריית תמונות בנושא יחסי אפגניסטן–טורקמניסטן]

== הערות שוליים ==
רולנד מורנו

רולנד מורנו (באנגלית: Roland Moreno; ) היה ממציא, מהנדס, סופר והומוריסטן יהודי-צרפתי, שהמציא את הכרטיס החכם.

==קורות חיים==
נולד בקהיר שבמצרים לצ'ארלס מורנו ולפרננדה בחבוט, בן למשפחה יהודית. בצעירותו, עבר עם אימו לצרפת, שם למד בבתי ספר מקומיים בפריז, והחל לעבור הסמכה אקדמית לאומית בסיום לימודיו התיכוניים, אך נשר לפני הסיום. מאז, תיאר את השכלתו כלימוד עצמי.

לאחר שסיים את לימודיו, עבד מורנו במספר עבודות קטנות, בין היתר ככתב צעיר במגזין Détective. בין השנים 1970–1972 שימש מורנו כעורך במגזין הכימיה הצרפתי Chimie-Actualités.

===הכרטיס החכם===

לאחר שעזב את עבודתו במגזין הכימיה, הקים מורנו את חברת Innovatron, שעסקה בשיווק רעיונות ובקניין רוחני. הוא שיווק בהצלחה תוכנה שמיזגה מילים ליצירת שמות של מוצרים או מותגים חדשים עבור חברות.

לפני חשיפת הכרטיס החכם, הרעיון המקורי של מורנו היה לייצר טבעת חותם שתהיה טבעת חכמה עם שבב זעיר לקריאת מידע, והגיש על כך פטנט בשנת 1974. לאחר שהבין כי הרעיון לא מעשי, מורנו פישט את הרעיון, ובשנת 1975 הציג כרטיס פלסטיק שהכיל מיקרו-שבב, ששמו la carte à puce. בשנת 1976 הדגים מורנו כי ניתן להשתמש בכרטיס החכם שהמציא עבור עסקאות פיננסיות אלקטרוניות באמצעות מכונה.

הכרטיס החכם של מורנו נחל הצלחה רבה בצרפת החל משנות ה-80 של המאה ה-20, שם היה נפוץ הרבה לפני מדינות אחרות. בשנת 1983 שילבה חברת פראנס טלקום את הכרטיס החכם בכרטיסי התשלום הטלפוניים שלה. בשנת 1992 יישמה תעשיית הבנקאות הצרכנית הצרפתית את הכרטיס החכם של מורנו בחברת התשלומים Carte Bleue.

הכרטיס החכם של מורנו היווה את הבסיס לשבבים המשמשים כיום בנקים, סופרמרקטים, תחנות דלק, כרטיסי SIM, תעודות זהות ורישיונות נהיגה ביומטריים.

תפוצת השימוש בכרטיס החכם הייתה איטית יותר במדינות מחוץ לצרפת, והשימוש בו החל רק בשנות ה-90 המאוחרות. עם זאת, למרות התפוצה הנרחבת של הכרטיס החכם בצרפת והתמלוגים הרבים שהרוויח מורנו, ההמצאה שלו לא זכתה להכרה בינלאומית מספקת.

===המצאות ומיזמים נוספים===
מורנו התעניין מאוד במוזיקה, שידור וכתיבה. הוא הקים את תחנת הרדיו האינטרנטית Radio Deliro, וגם המציא מספר מכשירים אלקטרוניים לא שגרתיים, שכללו בין היתר מחשבון, וגם מכשיר שנקרא Matapof, שביצע הדמיה אלקטרונית ומספרית של משחק הטלת מטבע.

===כתיבה ומשחק===
מורנו כתב מספר ספרים, בהם Théorie du Bordel Ambiant, שהוא אוסף של רעיונותיו והשקפותיו. הוא גם כתב ספרים בשם הבדוי Laure Dynateur, וגם ספר בישול בשם L'Aide-Mémoire du Nouveau Cordon-bleu שמכיל יותר מ -2,000 מתכונים.

מורנו לקח חלק במספר סרטים קומיים בקולנוע הצרפתי, בהם הסרט הקומדי "Les Sous-doués en vacances" משנת 1982, בבימויו של קלוד זידי, כדמות ממציא מטורף שממציא "מחשב אהבה".

===חיים אישיים===
מורנו נישא לסטפני סטולין בדצמבר 1976; לזוג שתי בנות, מריאן וג'וליה. הוא הלך לעולמו בפריז ב-29 באפריל 2012, בגיל 67.

==קישורים חיצוניים==

* 
* 

קטגוריה:צרפתים ממוצא יהודי-מרוקאי
קטגוריה:ממציאים צרפתים
קטגוריה:יהודים מצרים
קטגוריה:הומוריסטנים יהודים
קטגוריה:סופרים יהודים צרפתים
קטגוריה:ממציאים יהודים
קטגוריה:צרפתים שנולדו ב-1945
קטגוריה:צרפתים שנפטרו ב-2012
טסטודינטה

[[צבגון הבריכה.]]
טסטודינטה (שם מדעי: Testudinata) היא קבוצה של זוחלים בני הקבוצה זאוריה, שחיה מהטריאס העליון ועד להולוקן. כיום שרדה מהקבוצה רק סדרת הצבים. ישנה מחלוקת על השיוכים לקבוצה, כאשר חלק מהחוקרים רואים בקבוצותיה חברים בקבוצות אחרות של זאוריה שאינן קרובות. בעבר שויכו לקבוצת האנאפסידה שהתבטלה.

המאפיין העיקרי שלהם הוא שריון גוף גדול המכסה את הצלעות, החזה ועמוד השדרה ועוטה את כל הגוף מלמעלה. בנוסף הם בעלי לסתות חזקות, אך חסרות שיניים ובעלי נחיריים הממוקמים בחלק העליון של ראשם. עקב מבנה השריון הגפיים שלהם רחבות אך קצרות ונמוכות, מבנה המונע מהם לנוע במהירות. חלק ממינים אלה פיתחו אורח חיים ימי בדומה לצבי הים המודרניים.

רוב המינים בקבוצה נכחדו עם סוף הפליסטוקן, למעט כמה סוגים כמו המיאולניה. כיום שרדו מהם רק סדרת הצבים.

==מיון==
*סוג Australochelys - נכחד
*סוג Chinlechelys - נכחד
*סוג פרוגמנוכלוס (Proterochersis) - נכחד
*סוג Palaeochersis - נכחד
*סוג Proganochelys - נכחד
*סוג סולנהופיה - נכחד
*קבוצה Mesochelydia
**סוג Condorchelys - נכחד
**סוג Eileanchelys - נכחד
**סוג Heckerochelys - נכחד
**סוג Indochelys - נכחד
**סוג Kayentachelys - נכחד
**קבוצה Perichelydia
***סוג Spoochelys - נכחד
***משפחה Helochelydridae - נכחד
***משפחה Kallokibotiidae - נכחד
***קבוצה Meiolaniformes - נכחדה
****משפחה מיאולניים (Meiolaniidae)
***משפחה Sichuanchelyidae - נכחדה
***סדרה צבים (Testudines)

הסוג Odontochelys לעיתים משויך לקבוצה, אך כיום רואים בו חבר בענף Pantestudines - בו מצויה הקבוצה.

==קישורים חיצוניים==

קטגוריה:בעלי חיים שתוארו ב-2004
קטגוריה:טקסונים שתוארו בידי ז'אק גוטייה
*
קטגוריה:טקסונים קיימים שהתפתחו בטריאס עליון
דודג' ראם ואן

דודג' ראם ואן (באנגלית : Dodge Ram van) הם קשת רחבה של מכוניות מסחריות אשר יוצרו על ידי חטיבת דודג' בין השנים 2003–1971 בקנדה.

בין השנים 1971–1998 "דודג'" הייתה בבעלות קונצרן הרכב קרייזלר האמריקאי, ובין השנים 1998–2003 בבעלות דיימלר AG

==דורות "דודג' ראם ואן"==
* דור ראשון (15-8 נוסעים) - יוצר בין השנים 1971–1978
* דור שני - יוצר בין השנים 1979–1993
* דור שלישי - יוצר בין השנים 1994–2003

==גלריה ==
<gallery mode="packed" heights="100">
קובץ: | "דודג' ראם ואן"
קובץ: | "דודג' ראם ואן"
קובץ:SV-Drivers.jpg | "דודג' ראם ואן", שנת 1978
קובץ:1st Gen Dodge Ram Van.JPG | "דודג' ראם ואן", דור ראשון
קובץ:2001 Dodge RAM 1500 van -- NHTSA 01.jpg | "דודג' ראם ואן", שנת 2001
קובץ:2001 Dodge RAM 1500 van -- NHTSA 02.jpg | "דודג' ראם ואן", שנת 2001
קובץ:2002 Dodge Ram Van 5.2.jpg | "דודג' ראם ואן", שנת 2002
קובץ:DHSVanMaui1.JPG | "דודג' ראם ואן"
קובץ:Dodge Ram panelvan long.jpg | "דודג' ראם ואן"
קובץ:Dodge Ram Wagon.jpg | "דודג' ראם ואן"
קובץ:Church bus Leawood Baptist Church Nutbush Memphis TN 05.jpg | "דודג' ראם ואן"
קובץ:Mopar Nationals 2014, Herten (37118438866).jpg | "דודג' ראם ואן"
קובץ:MOWAG Ambulanz.JPG | "דודג' ראם ואן" - אמבולנסים
</gallery>

==ראו גם==
* קרייזלר
* דודג'
* דודג' סדרה 100 קומנדו

==קישורים חיצוניים==

==הערות שוליים==

קטגוריה:מכוניות מסחריות
קטגוריה:אמבולנסים
קטגוריה:כלי רכב שהושקו ב-1971
ראם ואן
קטגוריה:כלי רכב המיוצרים בקנדה
רוזמרי רוג'רס

רוזמרי רוג'רס (באנגלית: Rosemary Rogers; 7 בדצמבר 1932, שרי לנקה – 12 בנובמבר 2019, מונטריי) היא סופרת אמריקאית מז'אנר הרומן הרומנטי.

==ביוגרפיה==

רוזמרי רוג'רס (יאנש) נולדה בציילון שהייתה אז בשליטת בריטניה. בבעלות הוריה שהיו ממוצא הולנדי-פורטוגזי הייתה רשת בתי ספר פרטיים. רוזמרי גדלה בבית מלא משרתים ועוזרים. היא התחילה לכתוב בגיל צעיר. רוזמרי הייתה האישה הראשונה במשפחתה שהחלה לעבוד מחוץ לבית, כאשר התקבלה כעיתונאית לעיתון מקומי. לאחר לימודים של מספר שנים באוניברסיטה המקומית היא התחתנה. בשנת 1960 היא התגרשה ועברה עם שתי בנותיה ללונדון.

בהיותה באירופה היא פגשה את לרוי רוג'רס, הם התחתנו ועברו להתגורר בקליפורניה. לאחר שמונה שנים הזוג התגרש. בהיותה בקליפורניה רוזמרי רוג'רס הכירה את שירלי באסבי והן התיידדו. בעקבות ההכרות, רוזמרי רוג'רס החלה לכתוב בתחום הרומן הרומנטי וספרה הראשון התפרסם בשנת 1974. הספר זכה להצלחה רבה ונמכר במיליוני עותקים. בעקבות ההצלחה, היא המשיכה בכתיבה. בסך הכל היא כתבה כ-20 ספרים.

הרומנים של רוזמרי רוג'רס מלאים באלימות, הגיבורות הראשיות בדרך כלל נאנסות מספר פעמים, נוסעות למקומות אקזוטיים ופוגשות אנשים חשובים.

==קישורים חיצוניים==
* [https://www.fantasticfiction.com/r/rosemary-rogers/ ביוגרפיה]

קטגוריה:סופרות אמריקאיות
קטגוריה:מהגרות מבריטניה לארצות הברית
קטגוריה:אמריקאיות שנולדו ב-1932
קטגוריה:אמריקאים שנולדו ב-1932
קטגוריה:אמריקאיות שנפטרו ב-2019
קטגוריה:אמריקאים שנפטרו ב-2019
רז פרויליך

פרויליך, 2022
רז פרויליך (נולד ב-1979) הוא איש ציבור שכיהן כמנכ"ל משרד התרבות והספורט בשנים 2021–2023.

==ביוגרפיה==
פרויליך הוא בוגר תיכון צייטלין בתל אביב. שירת בצה"ל כלוחם וכמפקד ביחידת דובדבן, וכיום הוא מ"פ במילואים, בדרגת רב-סרן.

בשנת 2005 השלים תואר ראשון בהנדסת תעשייה וניהול ממכללת שנקר. בשנת 2009 השלים תואר שני במנהל עסקים, עם התמחות באסטרטגיה ויזמות, מאוניברסיטת תל אביב.

=== פעילות ציבורית ===
בשנים 2005–2008 היה המנכ“ל של תנועת "נוער מוביל שינוי – אחריי!", תנועה חינוכית בפריסה ארצית, העובדת עם כ-5,000 בני נוער מעיירות פיתוח במטרה לפתח ולטפח מנהיגות ומעורבות חברתית בפריפריה החברתית והגאוגרפית של ישראל.

בשנים 2008–2014 עבד בחברת אמדוקס, תחילה בתפקיד עוזר מנכ"ל אמדוקס העולמית, אחר כך כמנהל האסטרטגיה, ניהול המכירות והאופרציה בישראל בחטיבת אירופה, אפריקה והמזרח התיכון.

בשנים 2014–2020 כיהן כמנכ"ל החברה למתנ"סים, המפעילה כ-200 מתנ"סים ומרכזים קהילתיים בפריסה ארצית.

ב-15 ביוני 2020 מונה בידי שר התרבות והספורט חילי טרופר למנכ"ל המשרד. הוא כיהן בתפקיד עד ינואר 2023.

ב-7 באוקטובר 2023, במסגרת אירועי השבת השחורה ומלחמת חרבות ברזל, השתתף כלוחם במילואים בקרבות טיהור המחבלים בקיבוץ בארי ונפצע.

בדצמבר 2023 הודיע דירקטוריון רשת אורט כי פרויליך צפוי להתמנות לתפקיד מנכ"ל אורט ישראל.

== חיים אישיים ==
נשוי ואב לשנים, מתגורר בכוכב יאיר. עוסק בטריאתלון, ריצות ניווט, טיפוס הרים וצלילה.

==קישורים חיצוניים==

* [https://www.facebook.com/raz.frohlich רז פרויליך ברשת החברתית פייסבוק]
* 
* [https://www.gov.il/he/departments/people/razf_cv רז פרויליך], באתר משרד התרבות והספורט

== הערות שוליים ==

קטגוריה:מנכ"לי משרדי ממשלת ישראל
קטגוריה:לוחמי יחידת דובדבן
קטגוריה:רבי-סרנים בצה"ל
קטגוריה:בוגרי בית הספר צייטלין
קטגוריה:בוגרי מכללת שנקר
קטגוריה:בוגרי אוניברסיטת תל אביב
קטגוריה:חברי רשת מעוז
קטגוריה:כוכב יאיר צור יגאל: אישים
קטגוריה:ישראלים שנולדו ב-1979
רוזלי סאלי

רוזלי סאלי (באנגלית: Rosalie Sully; 3 ביוני 1818 – 8 ביולי 1847) הייתה ציירת אמריקנית.

== ראשית החיים ==
רוזלי סאלי נולדה ב-3 ביוני 1818. היא הייתה בתם של הצייר תומאס סאלי ושל שרה אניס סאלי. היו לה שלוש אחיות: ג'יין קופר סאלי דארלי, בלאנש סאלי ואלן אולדמיקסון סאלי ווילר, ואח אחד, אלפרד סאלי. היו לה גם שני אחים למחצה, מרי צ'סטר סאלי נייל ותומס ווילקוקס סאלי, מנישואיה הקודמים של אמה לאח הבכור של אביה, לורנס סאלי.

== קריירה ==
רוזלי סאלי הייתה ציירת. היא הציגה נופים בניו יורק בשנת 1839, וציירה כמה מיניאטורות עבור השחקנית שרלוטה קושמן. עבודותיה נוצרו בסטודיו קטן הצמוד לסטודיו הגדול יותר של אביה. עם זאת, בגלל מותה בטרם עת של רוזלי (גיל 39) הקריירה המבטיחה שלה מעולם לא פרחה במלואה.

== חיים אישיים ==
רוזלי סאלי פגשה את שרלוט קושמן בקיץ 1843, בזמן שקושמן צוירה על ידי אביה של רוזלי. לאחר פגישתם, קושמן ורוזלי התחילו להיות מעורבות רומנטית, והחליפו מכתבים מלאי תשוקה. ב-1 ביוני 1844 שלחה קושמן לרוזלי טבעת ליום הולדתה, כהכרזה לכוונותיה. ב-5 ביולי 1844 כתבה קושמן ביומנה שהיא "שכבה עם רוז", וב-6 ביולי 1844, קושמן כתבה שהם "נשואים". עם זאת, זמנם יחד כזוג "נשוי" היה קצר מועד.

קושמן עזבה בנובמבר 1844 לסיבוב הופעות באנגליה, מה שהכביד את מערכת היחסים של הזוג אך לא סיים אותה, עד שרוזלי גילתה שקושמן החלה להתראות עם מישהי אחרת מעבר לים. עם קבלת הידיעה, רוזלי שקעה לדיכאון קשה בו היא נותרה עד מותה.

== מוות ==
רוזלי סאלי נפטרה ב-8 ביולי 1847 בפילדלפיה, פנסילבניה.

היא קבורה בבית הקברות לורל היל בפילדלפיה יחד עם אביה, אמה ושאר המשפחה פרט לאחד מאחיה.

== הערות שוליים ==

קטגוריה:ציירות אמריקאיות
קטגוריה:להט"ביות אמריקאיות
קטגוריה:אמנים להט"בים
קטגוריה:להט"בים אמריקאים
קטגוריה:אמריקאיות שנולדו ב-1818
קטגוריה:אמריקאים שנולדו ב-1818
קטגוריה:נפטרות ב-1847
קטגוריה:אמריקאים שנפטרו ב-1847
Zerkalo dushi

(ברוסית: , ובעברית: מראה הנשמה) הוא אלבום האולפן הראשון של זמרת הפופ הרוסית אלה פוגצ'ובה. האלבום פורסם בברית המועצות בפברואר 1978 כאלבום כפול, אך לאחר מכן הופץ גם בתקליטים בודדים.

האלבום כולל שירים שבוצעו על ידי אלה פוגצ'ובה, השירים הוקלטו בשנים 1975–1977, ונכתבו בעיקר על ידי המלחין אלכסנדר זצפין. האלבום כלל גם שלושה שירים שנכתבו על ידי פוגצ'בה עצמה (תחת שם הבדוי "בוריס גורבונוס"). הדיסק הפך לאחד הנמכרים ביותר בברית המועצות בסוף שנות השבעים - תחילת שנות השמונים. עד 1983 נמכרו 7,753,500 עותקים.

תפוצתו הכוללת של האלבום, בהתחשב בכל ההדפסים מחדש, התקרבה ל -10 מיליון. יצאו כמה גרסאות ייצוא של דיסק עם רשימת שירים באנגלית, צרפתית וספרדית. בנוסף, האלבום יצא בחו"ל בבולגריה ובצ'כוסלובקיה.

==קישורים חיצוניים==

==הערות שוליים==

קטגוריה:אלבומי אלה פוגצ'ובה
קטגוריה:אלבומי בכורה מ-1978
אוכלים לוקשים

אוכלים לוקשים הוא סרט קולנוע ישראלי, בבימויו של בועז דוידזון, שיצא לאקרנים בשנת 1989.
	
==תקציר העלילה==
הסרט הוא סרט מתיחות שביימו בועז דוידזון וצבי שיסל שגם השתתפו בתפקיד עצמם בסרט, אשר מיקמו את מצלמתם במרכז קניות בדרום אפריקה על מנת להוציא תגובות קומיות מהעוברים ושבים. עוד שיחקו בסרט (בתפקיד עצמם) פול ל. סמית' (פופאי) ויהודה ברקן שהיה מנוסה בתחום סרטי המתיחות בשנים אלו.

== קישורים חיצוניים ==

קטגוריה:סרטי קומדיה ישראליים
קטגוריה:סרטי 1989
קטגוריה:סרטי בועז דוידזון
קטגוריה:סרטים ישראליים משנת 1989
דודג' A100

דודג' A100 (באנגלית : Dodge A100) היא מסחרית אשר יוצרה על ידי חטיבת דודג' בבעלות קונצרן הרכב האמריקאי קרייזלר, אשר יוצרה בין השנים 1970–1964 בארצות הברית וקולומביה

==נתונים==
* בארצות הברית דגמי "דודג' A100" יוצרו במפעלי "Warren Truck Assembly" בעיר וורן במדינת מישיגן (וורן שוכנת מצפון לעיר דטרויט והיא חלק מהמטרופולין שלה)
* מנוע מרכזי-קדמי
* סוג הנעה : הנעה אחורית
* תצורות : מסחרית - 2 דלתות, טנדר - 2 דלתות
* דגם "דודג' A100", שנת 1964 צולם לסדרת הטלוויזיה מופע שנות ה-70 ("That '70s Show")

==גלריה ==
<gallery mode="packed" heights="120" caption="מסחריות">
קובץ:1965 Dodge A100 Van.jpg | "דודג' A100", שנת 1965
קובץ:65 Dodge A-100 Van (7339693430).jpg | "דודג' A100", שנת 1965
קובץ: 1970 Dodge A108 photo-1.JPG| "דודג' A100", שנת 1970
קובץ:1970 Dodge A108 photo-9.JPG | "דודג' A100", שנת 1970
קובץ:Dodge A100 van in orange (2015).jpg | "דודג' A100"
קובץ:Dodge A100 (6236693850).jpg | "דודג' A100"
</gallery>

<gallery mode="packed" heights="120" caption="טנדרים">
קובץ:Dodge A100 pickup, orange, at Belmont.jpg | "דודג' A100"
קובץ:Dodge A100 COE pickup red.jpg | "דודג' A100"
קובץ:1968 Dodge A-100 Pick-Up (18158871600).jpg | "דודג' A100", שנת 1968
קובץ:64 Dodge A-100 Pick-Up (9137152941).jpg | "דודג' A100", שנת 1964
</gallery>

==ראו גם==
* קרייזלר
* דודג'
* דודג' ראם ואן
* דודג' סדרה 100 קומנדו

==קישורים חיצוניים==

* 
* 

==הערות שוליים==

קטגוריה:מכוניות מסחריות
קטגוריה:טנדרים
קטגוריה:כלי רכב שהושקו ב-1964
A100
קטגוריה:כלי רכב אמריקאיים
קטגוריה:מכוניות מנוע מרכזי
קונסטנס פנימור וולסון

קונסטנס פנימור וולסון (באנגלית: Constance Fenimore Woolson; 5 במרץ 1840, ניו המפשייר - 24 בינואר 1894, ונציה) הייתה סופרת אמריקאית. היא הייתה קרובת משפחה של ג'יימס פנימור קופר.

==ביוגרפיה==

קונסטנס פנימור וולסון נולדה בעיירה בניו המפשיר ותוך זמן קצר המשפחה עברה לקליבלנד. לאחר סיום בית ספר לבנות, קונסטנס עברה להמשך הלימודים לניו יורק. באתה תקופה היא טיילה רבות במערב התיכון וצפון-מזרח של ארצות הברית.

בשנת 1870 קונסטנס פנימור וולסון פרסמה את הסיפורים הראשונים שלה בירחונים וגם הוציאה ספר לילדים בשנת 1873. בשנת 1875 היא פרסמה אוסף סיפורים קצרים על אזור האגמים הגדולים.

בשנים 1873–1879 היא טיילה רבות בדרום ואספה חומר ליצירות חדשות. בשנת 1879 קונסטנס פנימור וולסון נסעה לאירופה.

בשנת 1880 קונסטנס פנימור וולסון פרסמה את הרומן הראשון שלה "Anne". בהמשך היא הוציאה יצירות נוספות.

בשנים 1889–1890 היא נסעה ליוון ומצרים ביחד עם קרובת משפחה קלייר בנדיקט.

בשנת 1893 הן הגיעו לוונציה ושכרו חדר בבית מלון מפואר ליד התעלה הגדולה. בינואר 1894 בעקבות הדפרסיה היא קפצה מהחלון ונפטרה תוך זמן קצר.

יצירות שלה לצד ביוגרפיה משפחתית הודפסו מספר פעמים על ידי קלייר בנדיקט. בשנת 1932 היא גם פרסמה לראשונה חלק מיצירות חדשות של קונסטנס פנימור וולסון.

==קישורים חיצוניים==

* [https://public.wsu.edu/~campbelld/amlit/woolson.htm נתונים ביוגרפיים]
* 
* 
* 

קטגוריה:סופרות אמריקאיות
קטגוריה:סופרים אמריקאים
קטגוריה:אמריקאיות שנולדו ב-1840
קטגוריה:אמריקאים שנולדו ב-1840
קטגוריה:אמריקאיות שנפטרו ב-1894
קטגוריה:אמריקאים שנפטרו ב-1894
ריכרד (משקה)

ריכרד (בצרפתית: Ricard) הוא משקה אלכוהולי צרפתי מסוג פסטיס בטעם אניס וליקריץ, שנוצר ב-1932 על ידי פול ריכרד. ריכרד מכיל 45% אלכוהול בנפח. בישראל משווק הריכרד בידי יקבי סגל.

== הגשה ==
את הריכרד נהוג למזוג לכוס הייבול עם קרח ותוספת מים. לאחר המזיגה, המשקה משנה את צבעו לחלבי.

== קישורים חיצוניים ==

* 
* 

== הערות שוליים ==

קטגוריה:משקאות אניס
קטגוריה:משקאות אלכוהוליים
Girl like Me

Girl like Me (בעברית: בחורה כמוני) הוא שיר שהוקלט על ידי הלהקה האמריקאית בלאק אייד פיז, ביחד עם הזמרת-יוצרת הקולומביאנית שאקירה, מתוך אלבום האולפן השמיני של הלהקה, Translation.<ref name=":0"></ref><ref name=":1"></ref> השיר יצא לאור ב-4 בדצמבר 2020, על ידי חברות התקליטים ויל.איי.אם מיוזיק גרופ ואפיק רקורדס, כסינגל הרביעי מתוך האלבום.<ref name=":0" /><ref name=":1" />

השיר הגיע למקום השני במצעד האייטונס הלטיני של ארצות הברית.<ref></ref><ref></ref>

== רקע וכתיבה ==
=== ההקלטה המקורית ===
במקור, הוקלט השיר כבר בשנת 2008, תוך שתוכנן להיכלל באלבום , אך לבסוף נגנז היות שלא התאים לקו המוזיקלי של האלבום.<ref></ref> בהמשך, הוציא ויל.איי.אם בשנת 2013, את אלבום האולפן הרביעי שלו , תוך שהוא הציע לשאקירה להקליט את השיר יחד עמו במטרה לכלול אותו באלבום. גם הרעיון הזה נגנז.

=== ההקלטה החדשה ===
השיר נכתב על ידי טים מיטשל, אלברט מננדז, ברנדן באקלי, ג'וני גולדשטיין, ג'ימי גומז, ויל.איי.אם ואפל.די.אפ והופק על ידי ג'וני גולדשטיין, ויל.איי.אם ושאקירה.<ref name=":2"></ref> השיר נכתב בשתי שפות: אנגלית וספרדית והוא מכיל בתוכו את סוגת הפופ והפופ הלטיני.<ref name=":0" /><ref name=":1" /><ref name=":2" />

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-233,000 השמעות ביממה אחת.<ref name=":0" />

== משמעות ==
בשיר יש אזכורים של דברים וידוענים שונים. השורות "Sacúdelo como Shaki" ו-"Your hips don't lie, they rock me", מאזכרות בתוכן את הלהיט "Hips Don't Lie" של שאקירה, שיצא לאור במקור בשנת 2006.<ref></ref> בהמשך, ישנה השורה "Ones who look like Selena", שמדברת על הזמרת-יוצרת המקסיקנית-אמריקאית סלינה.<ref></ref>

לקראת סוף השיר, מופיעה השורה "Shake your bunda like Anitta", שמאזכרת בתוכה את הזמרת-יוצרת הברזילאית אניטה.<ref></ref>

== ביקורת ==
כבר שיצא, סקרו את השיר שלל אתרי מוזיקה ומגזינים שונים, תוך שהפנו כלפיו ביקורות חיוביות.<ref></ref><ref></ref><ref></ref><ref></ref><ref></ref> במגזין הדיגיטלי El Heraldo de México נכתב כי "הנערה מברנקייה הודיעה ברשתות החברתיות שלה כי ביום שישי הקרוב, 19 ביוני, ייצא שירה החדש "Girl like Me", שהוא חלק מהאלבום החדש Translation, של הבלאק אייד פיז".<ref></ref> ב-Europa FM נכתב כי "בשיר יש שימוש בצלילי ריקוד מודרניים ובו שאקירה מצליחה להפתיעה בזכות הביצוע הבלתי צפוי שלה".<ref></ref> באתר המוזיקה Jenesaispop נכתב כי "השיר מסתמן להיות להיט".<ref></ref>

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|19 ביוני 2020
|הזרמת מוזיקה • הורדה דיגיטלית
|אפיק • ויל.איי.אם
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2008
קטגוריה:סינגלים מ-2020
קטגוריה:שירי בלאק אייד פיז
קטגוריה:שירי שאקירה
קטגוריה:שירים באנגלית
קטגוריה:שירים בספרדית
קטגוריה:שירים שהופקו על ידי ג'וני גולדשטיין
קטגוריה:שירים שהופקו על ידי שאקירה
קטגוריה:שירים שהופקו על ידי ויל.איי.אם
קטגוריה:שירים על ידוענים
קטגוריה:שירי זהב בארצות הברית
קטגוריה:שירי פלטינה כפולה בברזיל
קטגוריה:סינגלים בהוצאת אפיק רקורדס
משאל העם על עצמאות אלג'יריה (1962)

משאל העם על עצמאות אלג'יריה היה משאל עם שהתקיים באלג'יריה הצרפתית ב-1 ביולי 1962.

בעקבות משאל העם, צרפת הכריזה על עצמאותה של אלג'יריה ב-3 ביולי, שפורסם ביומן יום לאחר מכן,<ref>[https://www.cvce.eu/en/obj/declaration_recognising_algeria_s_independence_paris_3_july_1962-en-05d4d86f-da65-4c7e-b4d7-e09999516f68.html Declaration recognising Algeria’s independence (Paris, 3 July 1962)] CVCE</ref> ואילו מנהיגי אלג'יריה הכריזו על עצמאותם ב-5 ביולי, שיחגג אחר כך כיום העצמאות של אלג'יריה .<ref>[https://books.google.co.uk/books?id=Ss8WAAAAYAAJ&pg=PA3 Background Notes] United States Department of State. Office of Media Services, p3</ref> כאשר אלג'יריה הפסיקה להיות כחלק משליטתה של צרפת, היא גם הפסיקה את חברותה ב .<ref></ref>

== רקע ==
מלחמת העצמאות של אלג'יריה התחילה יחד עם התקפות טוסיינט רוז' שבוצע על ידי החזית הלאומית לשחרור אלג'יריה (FLN) ב-1 בנובמבר 1954. המלחמה זלגה גם לצרפת, כולל משבר פוליטי ואלג'יראי במאי 1958 שהוביל לבסוף לנפילתה של הרפובליקה הצרפתית הרביעית.<ref></ref> הכוחות הצרפתים השתמשו באמצעים אכזריים בשביל לדכא לאומנים אלג'יראים. שימוש אמצעים אלו גרמו לניכור בצרפת המטרופולינית והפחיתו את היוקרה הצרפתית.<ref></ref><ref></ref>

ב-1960, נשיא צרפת, שארל דה גול, הסכים למשא ומתן עם ה-FLN לאחר קיומן של הפגנות גדולות באלג'יר ובערים אחרות. משאל עם מ-1961 איפשר את ההגדרה העצמית לאלג'יריה אושר על ידי כ-75% מהמצביעים (כולל כ-70% מהמצביעים באלג'יריה). המשא ומתן הסתיים עם חתימת הסכמי אוויאן במרץ 1962, שאושרו על ידי 91% מהמצביעים במשאל עם ב-8 באפריל.<ref></ref>

== תוצאות המשאל ==
שאלת משאל העם הייתה:

{|class="wikitable" style="text-align:center; font-size:100%;"
|- bgcolor="#E9E9E9" align="center"
! align="center" colspan="2" width="250" | אפשרות בחירה
! width="80" | הצבעות
! width="50" | אחוזים
|-
| width="1" bgcolor="#24B14C" |
| align="right" | כן
| 5,975,581
|99.72%
|-
| bgcolor="#DF0A24" |
| align="right" | לא
|16,534
| 0.28%
|-
| colspan="4" bgcolor="#E9E9E9" |
|-
| align="right" colspan="2" | קולות תקפים
| 5,992,115
| 99.58%
|-
| align="right" colspan="2" | קולות פסולים או פתקים לבנים
| 25,565
| 0.42%
|-
| colspan="4" bgcolor="#E9E9E9" |
|- style="font-weight:bold;"
| align="right" colspan="2" | סך הקולות
|6,017,680
| 91.9%
|-
| align="right" colspan="2" | בעלי זכות הצבעה
|6,549,736
| 100%
|-
| colspan="4" bgcolor="#E9E9E9" |
|-
| align="right" colspan="4" | מקור:
|}

== לאחר קיום המשאל ==
אף על פי שההכרזה הרשמית על עצמאותה של אלג'יריה נערכה ב-5 ביולי, צרפת הורשתה לשמור על בסיס הימים שלה במר אל קביר למשך 15 שנה. עם זאת, כל הכוחות נסוגו ב-1967.

ההיסטוריון הקנדי ג'ון סי. קיירנס הצהיר ב-1962 כי:<ref name="Cairns">Cairns, J. C. (1962). Algeria: The Last Ordeal. International Journal, 17(2), 87–97.</ref>

==קישורים חיצוניים==

== הערות שוליים ==

קטגוריה:משאלי עם לעצמאות
קטגוריה:אלג'יריה: היסטוריה
קטגוריה:1962 בפוליטיקה
קטגוריה:יחסי אלג'יריה–צרפת
Ritmo (Bad Boys for Life)

הוא סינגל שהוקלט על ידי הלהקה האמריקאית הבלאק אייד פיז, ביחד עם הזמר הקולומביאני ג'יי באלווין. השיר יצא לאור ב-11 באוקטובר 2019, כסינגל הראשון מתוך אלבום האולפן השמיני של הבלאק אייד פיז, Translation.

השיר הגיע למקום הראשון במצעד השירים הלטיניים של הבילבורד.<ref></ref>

== רקע וכתיבה ==
השיר נכתב על ידי ויל.איי.אם, אפל.די.אפ, ג'יי באלווין, קייט' האריס והופק על ידי ויל.איי.אם. השיר מכיל בתוכו את סגנונות ההיפ הופ, פופ ורגאטון. כמו כן, השיר מכיל בתוכו סימפול מתוך שירה של הלהקה האיטלקית קורונה, "The Rhythm of the Night".<ref></ref> השיר נכלל בפסקול סרט הקולנוע, "בחורים רעים לתמיד".<ref></ref>

מהדורת הטארגט של האלבום Translation כוללת בתוכה שני רמיקסים לשיר, אחד בשיתופו של הראפר ג'יידן סמית', ואחד בשיתופו של התקליטן סטיב איוקי.<ref></ref>

בסמוך לצאתו כסינגל, עלה השיר לרשת הזרמת המדיה ספוטיפיי, תוך שהצליח לצבור למעלה מ-515 מיליון השמעות.<ref></ref>

== וידאו קליפ ==
הווידאו קליפ הנלווה שצולם לשיר הועלה לערוץ היוטיוב של הבלאק אייד פיז ב-11 באוקטובר 2019, בסמוך לצאת הסינגל עצמו. הקליפ הצליח לצבור למעלה מ-130 מיליון צפיות בשלושה שבועות בלבד. נכון ליוני 2020, מונה הצפיות של הקליפ עומד על כ-694 מיליון צפיות.

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
| rowspan="2" |2020
|פרסי הווידאו קליפים של MTV
|שיתוף הפעולה הטוב ביותר
|
|-
| colspan="2" |100 השירים הטובים לשנת 2020 של מגזין בילבורד
|
|}

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
! אוסטרליה (ARIA)
| זהב
| 35,000
|-
! אוסטריה (IFPI Austria)
| זהב
| 15,000
|-
! בלגיה (BEA)
| זהב
| 20,000
|-
! צרפת (SNEP)
| פלטינה
| 200,000
|-
! איטליה (FIMI)
| פלטינה ×2
| 140,000
|-
! מקסיקו (AMPROFON)
| פלטינה+יהלום+זהב
| 390,000
|-
! פורטוגל (AFP)
| פלטינה
| 10,000
|-
! ספרד (PROMUSICAE)
| פלטינה ×4
| 160,000
|-
! ארצות הברית (RIAA)
| פלטינה
| 1,000,000
|}

==קישורים חיצוניים==

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי בלאק אייד פיז
קטגוריה:שירי ג'יי באלווין
קטגוריה:שירים באנגלית
קטגוריה:שירים בספרדית
קטגוריה:שירים מרובי שפות
קטגוריה:שירים שהופקו על ידי ויל.איי.אם
קטגוריה:שירי רגאטון
קטגוריה:סינגלים שהגיעו למקום הראשון ברומניה
קטגוריה:שירי יהלום במקסיקו
קטגוריה:סינגלים בהוצאת אפיק רקורדס
עזרא מלכי

רבי עזרא מלכי (צפת, ה'ת"ע – ז' באייר ה'תקכ"ח, 1710 – 1768) היה רבה של רודוס. מחבר הספרים מלכי בקדש, שמן למאור, עין משפט ועינות מים.

==ביוגרפיה==

נולד בצפת לרופא רבי רפאל מרדכי מלכי יליד איטליה שעלה לארץ ישראל בשנת ה'תל"ז (1677).

בצעירותו למד אצל אביו, בהמשך היה לאחד מחכמי צפת. בשנת ה'תק"ט (1749) נשלח כשד"ר של קהילת צפת לערי טורקיה והבלקן. במהלך שליחותו, נפגש עם רבי יוסף שמואל מודליאנו מחבר 'אוריין-תליתאי', וחכם דוד פארדו. במהלך שליחותו כתב חידושי תורה ופסקי הלכה וענה לשאלות הלכתיות רבות. כאשר הגיע לעיר שאלוניקי בשנת ה'תק"ט (1749), הדפיס את ספרו 'מלכי בקדש' על הלכות פסח וביאור ההגדה ועוד עניינים הלכתיים נוספים.

בשנת ה'תקי"ב (1752) לאחר שסיים את שליחותו, הגיע לעיר רודוס, לבקשת רבני העיר ומנהיגיה התמנה לרב העיר ודיין. באותה שנה חתם על תקנות הקהילה. בתקופה זו התכתב עם חכמי איזמיר. בשנת ה'תקט"ו (1755) הדפיס את ספרו 'שמן למאור', ובו חידושיו בנוגע להשגות הרז"ה ולפירוש הר"ן על מסכת שבועות.

רבי עזרא מלכי נפטר ביום ז' אייר ה'תקכ"ח (1768), ונקבר בבית הקברות היהודי העתיק ברודוס קברו הועבר לחלקת הרבנים בעיר רודוס.

== ספריו ==
* מלכי בקדש - על הלכות פסח וביאור ההגדה ועוד עניינים הלכתיים נוספים, הודפס בשאלוניקי, ה'תק"ט (1749).
* שמן למאור - חידושיו בנוגע הרז"ה ולפירוש הר"ן על מסכת שבועות. הודפס בשאלוניקי, ה'תקט"ו (1755).
* עין משפט - הודפס בקושטאנדינה, ה'תק"ל (1770), בידי תלמידו רבי רפאל יעקב די מאייו.
* עינות מים - הכולל את שנים עשר מדרשותיו על המקרא, הודפס, לאחר מותו, בשאלוניקי, ה'תקע"א (1811).

חידושים רבים נותרו בכתב יד ואבדו כעבור שנים.

== משפחתו ==
*אביו - החכם הרופא רפאל מרדכי מלכי יליד איטליה שעלה לירושלים בשנת ה'תל"ד (1677).
*אחיו - רבי משה מלכי היה רב העיר צפת.
*אחותו - נישאה לרבי חזקיה די סילוה, מחבר ה'פרי חדש'
*אחותו - נישאה לרבי משה חגיז.

== לקריאה נוספת ==
* [https://www.jewishvirtuallibrary.org/jsource/judaica/ejud_0002_0013_0_13098.html עזרא בן רפאל מרדכי מלכי] באתר הספרייה היהודית המקוונת

==קישורים חיצוניים==
* 
* 

==הערות שוליים==

קטגוריה:רודוס: רבנים
קטגוריה:צפת: רבנים
קטגוריה:ראשוני האחרונים
קטגוריה:רבנים ארץ-ישראלים
קטגוריה:שד"רים
קטגוריה:יהודים הקבורים בבית הקברות היהודי ברודוס
קטגוריה:פרשני הגדה של פסח
קטגוריה:אנשי היישוב הוותיק ילידי ארץ ישראל
קטגוריה:פרשני הרמב"ם
קטגוריה:ילידי 1690
קטגוריה:נפטרים ב-1768
קטגוריה:אנשי היישוב הוותיק ילידי ארץ ישראל במאה ה-18
סיטי גירלז

סיטי גירלז (באנגלית: City Girls) הוא צמד היפ הופ אמריקאי ממיאמי, פלורידה. חברות הצמד הן יאנג מיאמי (נולדה בשם קארשה רומקה בראונלי ב-11 בפברואר 1994)<ref></ref> וג'יי טי (נולדה בשם ג'טביה שקארה ג'ונסון ב-3 בדצמבר 1992). הצמד זכה לתשומת לב לאחר שהתארח בלהיטו של הראפר הקנדי דרייק, "In My Feelings".<ref name=":0"></ref> לאחר מכן, הוציא הצמד את להיטי הפלטינה "Twerk", בשיתוף הראפרית קארדי בי, ו"Act Up", שנכללו באלבום הבכורה של הצמד, Girl Code, שזכה לשבחים רבים ממבקרי המוזיקה.<ref></ref>

== היסטוריה ==
בשנת 2017 הוציאו את סינגל הבכורה שלהן, "Fuck Dat Nigga", שנכלל באלבום האוסף של חברת התקליטים "קוואליטי קונטרול", Control the Streets, Volume 1, בה חתמו זמן מה לפני צאת הסינגל.

בשנת 2018 הוציאו את הסינגל המוביל מתוך מיקסטייפ הבכורה שלהן, "Where the Bag At". במאי יצא המיקסטייפ, בשם Period.<ref></ref> המיקסטייפ זכה לשבחים רבים ממבקרי המוזיקה והצליח להיכנס למקום ה-16 במצעד אלבומי ה-Heatseekers של הבילבורד.<ref></ref> בהמשך השנה, התארחו בלהיטו של הראפר דרייק, "In My Feelings".<ref name=":0" />

בנובמבר 2018 הוציאו את אלבום הבכורה שלהן, Girl Code, שזכה לביקורות מעורבות.<ref></ref> בינואר 2019 הוציאו את הסינגל הראשון מתוך האלבום, "Twerk", יחד עם הראפרית קארדי בי.<ref></ref> השיר הפך במהרה ללהיט, תוך שהצליח להיכנס למקום ה-29 במצעד הבילבורד הוט 100, בכך הפך לסינגל הראשון של הצמד אשר הגיע למצעד.<ref></ref> כמו כן, קיבל הסינגל את תואר הפלטינה מאיגוד תעשיית ההקלטות האמריקאי.<ref></ref> באפריל הוציאו את הסינגל השני מתוך האלבום, "Act Up", שהצליח לשחזר את הצלחתו של הלהיט הקודם, תוך שנכנס אל המקום הראשון במצעד השירים הקצביים של הבילבורד וקיבל את תואר הפלטינה אף הוא.<ref></ref><ref></ref>

באוגוסט 2019 התארחו ברמיקס ללהיטה של הראפרית סוויטי, "My Type", לצידה של ג'נה אייקו.<ref></ref>

ביוני 2020 הוציאו את אלבום האולפן השני שלהן, City on Lock, הכולל שיתופי פעולה עם האמנים יו גוטי, דוג'ה קאט, ליל דורק וליל בייבי.<ref></ref> בהמשך, התארחו בשיר "".

== דיסקוגרפיה ==
=== אלבומי אולפן ===
* 2018: Girl Code
* 2020: City on Lock

=== מיקסטייפים ===
* 2018: Period

== פרסים ומועמדויות ==
{| class="wikitable"
!שנה
!פרס
!קטגוריה
!עבודה מועמדת
!תוצאה
!מקור
|-
! rowspan="6" |2019
! rowspan="2" |פרסי ה-BET
|ההרכב הטוב ביותר
| rowspan="2" |עצמן
|
| rowspan="2" |<ref></ref>
|-
|תגלית השנה
|
|-
! rowspan="2" |פרסי ההיפ הופ של ה-BET
|וידאו ההיפ הופ הטוב ביותר
|"Twerk" <small>(עם קארדי בי)</small>
|
| rowspan="2" |<ref></ref>
|-
|סינגל השנה
|"Act Up"
|
|-
!הפרסים החברתיים של ה-BET
|הגל העכשווי
| rowspan="4" |סיטי גירלז
|
|<ref></ref>
|-
!פרס המוזיקה של בילבורד
|אמנית הראפ הטובה ביותר
|
|<ref></ref>
|-
!2020
!פרסי בחירת הילדים של ניקלודיאון
|תגלית השנה המועדפת
|
|<ref></ref>
|-
!2024
!פרס ה-BET
|הלהקה הטובה ביותר
|
|<ref name=":02"></ref>
|}

== קישורים חיצוניים ==

* 

== הערות שוליים ==

קטגוריה:להקות היפ הופ אמריקאיות
קטגוריה:צמדים מוזיקליים אמריקאיים
קטגוריה:להקות בנות אמריקאיות
Johnny Wanna Live

"Johnny Wanna Live" (בעברית: "גּ'וֹנִי רוֹצֶה לִחְיוֹת") הוא שיר שהוקלט על ידי הזמרת-יוצרת הגרמנייה סנדרה, מתוך אלבום הלהיטים השני שלה, (1992).<ref name=":0"></ref><ref name=":1"></ref><ref name=":2"></ref> הוא יצא לאור באוקטובר 1992, בהוצאת חברת התקליטים וירג'ין רקורדס, כסינגל המוביל מתוך האלבום.<ref name=":2" /><ref name=":1" /><ref name=":0" />

השיר הגיע למקום התשיעי במצעד ישראל טופ 20.<ref></ref>

== רקע וכתיבה ==
השיר נכתב על ידי מיכאל קרצו, קלאוס הירשבורגר ופרנק פיטרסון והופק על ידי קרצו גם כן.<ref name=":3"></ref> הוא הוקלט במקור בשנת 1990 – שנתיים לאחר מכן, הוציאה אותו סנדרה כסינגל מתוך אלבום הלהיטים שלה.<ref name=":0" /> מספר עשורים לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה ממיליון מיליון השמעות.<ref></ref>

"Johnny Wanna Live" קורא לאנשים להפסיק להשתמש במוצרים שנוסו בבעלי חיים או שנוצרו מבעלי חיים כמו מעילי פרווה.<ref name=":3" />

בנוסף לכך, מדבר השיר על זכויות בעלי חיים.<ref name=":3" />

== וידאו קליפ ==
הווידאו קליפ הרשמי של "Johnny Wanna Live" פורסם לראשונה ביוטיוב ב-20 בדצמבר 2015. לאורכו של הקליפ, ניתן לראות שלל חיות שונות, תוך שבמסך נפרד ניתן לראות את סנדרה, כשהיא יושבת לבדה בחדר חשוך על הרצפה ושרה את השיר. לאורכו של הקליפ, החדר החשוך מתחיל להתבהר.

נכון ליוני 2020, מונה הצפיות של ההופעה של השיר עומד על למעלה מ-11 מיליון צפיות.

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|אוקטובר 1992
|תקליט 7" • תקליט 12" • תקליטור
|וירג'ין
|style="text-align:center;"|<ref name=":0" />
|}

== גרסתה של שרה ברייטמן ==

"Johnny Wanna Live" (בעברית: "גּ'וֹנִי רוֹצֶה לִחְיוֹת") בשנת 1993, הקליטה מחדש את השיר הזמרת-יוצרת האנגלייה שרה ברייטמן.<ref name=":4"></ref> גרסתה יצאה לאור באותה השנה בה הוקלטה, בהוצאת חברת התקליטים A&M רקורדס, כשיר מתוך אלבום האולפן השלישי שלה, (1993).<ref name=":4" />

אף על פי שמילות השיר לא שונו בגרסתה של ברייטמן, ההפקה המוזיקלית שלו כן שונתה ונעשתה על ידי פרנק פיטרסון.<ref name=":5"></ref>

=== רקע, הוצאה וסוגה ===
ב-20 באפריל 1993, הוציאה ברייטמן את אלבום האולפן השלישי שלה Dive, בהוצאת חברת התקליטים A&M רקורדס.<ref name=":4" /> במסגרת האלבום, הוחלט כי היא תקליט מחדש את "Johnny Wanna Live" – כחלק מהקונספט של האלבום.<ref name=":5" /> גרסתה של ברייטמן קצרה בתשע שניות מגרסתה של סנדרה.<ref name=":0" /><ref name=":5" />

בשונה מגרסתה של סנדרה, הגרסה של ברייטמן כוללת בתוכו גם את סוגת המוזיקה הקלאסית, שמאפיינת שירים נוספים שלה.<ref name=":4" />

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!כלל העולם
|20 באפריל 1993
|תקליטור
|A&M
|style="text-align:center;"|<ref name=":4" />
|}

== קישורים חיצוניים ==

== הערות שוליים ==

קטגוריה:שירי 1992
קטגוריה:שירי 1993
קטגוריה:סינגלים מ-1992
קטגוריה:שירי סנדרה
קטגוריה:שירי שרה ברייטמן
קטגוריה:שירים באנגלית
קטגוריה:שירים שנכתבו על ידי מיכאל קרצו
קטגוריה:שירים שהופקו על ידי מיכאל קרצו
קטגוריה:וידאו קליפים שבוימו על ידי הווארד גרינהול
קטגוריה:שירים על זכויות בעלי חיים
קטגוריה:שירים על ציידים
Girl Code

Girl Code (בעברית: קוד של ילדות) הוא אלבום הבכורה של הצמד האמריקאי סיטי גירלז. האלבום יצא לאור ב-16 בנובמבר 2018, על ידי חברות התקליטים קוואליטי קונטרול, מוטאון וקפיטול רקורדס.<ref></ref> מתוך האלבום יצאו שני סינגלים.

האלבום הגיע למקום ה-55 במצעד הבילבורד 200.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי בכורה מ-2018
קטגוריה:אלבומי סיטי גירלז
קטגוריה:אלבומי חברת מוטאון
קטגוריה:אלבומי חברת קפיטול רקורדס
City on Lock

City on Lock (בעברית: עיר נעולה) הוא אלבום האולפן השני של הצמד האמריקאי סיטי גירלז. האלבום יצא לאור ב-20 ביוני 2020, על ידי חברות התקליטים קוואליטי קונטרול, מוטאון וקפיטול רקורדס.<ref></ref> מתוך האלבום יצאו שני סינגלים.

== דירוגים ==
{| class="wikitable sortable"
!ארגון
!רשימה
!מיקום
!מקור
|-
|רולינג סטון
|50 האלבומים הטובים ביותר לשנת 2020
|style="text-align:center;"|13
|style="text-align:center;"|<ref></ref>
|}

== רשימת רצועות ==

== מיקומי שיא ==

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי סיטי גירלז
קטגוריה:אלבומים שהופקו על ידי טיי קית'
קטגוריה:אלבומי חברת מוטאון
קטגוריה:אלבומי חברת קפיטול רקורדס
עמית כהן (כדורגלן)

עמית כהן גרטל (נולד ב-21 בנובמבר 1998) הוא כדורגלן ישראלי, המשחק בעמדות המגן והקשר בבני יהודה.

==קריירה==
כהן החל את הקריירה שלו במחלקת הנוער של הפועל רעננה. ב-9 באוגוסט 2017 ערך את הופעת הבכורה שלו בקבוצה הבוגרת, בניצחון 2–4 נגד מכבי נתניה.

בקיץ , הצטרף בספורט להפועל חדרה, העולה החדשה לליגת העל. ב-3 בספטמבר 2018, ערך את הופעת הבכורה שלו בקבוצה בניצחון 0–1 מול בית"ר ירושלים. ב-6 באפריל 2019 הבקיע את שער הבכורה שלו בקריירה, בניצחון 1–3 מול מכבי חיפה.

בסיום העונה חזר לרעננה, וב-24 באוגוסט 2019 ערך את הופעת הבכורה שלו, בהפסד 3–4 למכבי חיפה. שבוע לאחר מכן, הבקיע את שער הבכורה שלו, בניצחון 1–2 נגד בית"ר ירושלים.

ב-4 בספטמבר 2020 הושאל לבני יהודה.

ב-22 ביוני 2021 הושאל לבית"ר ירושלים לעונה אחת, עם אופציה לרכישה. בתום העונה שב לבני יהודה, ולאחר העברת הבעלות של בית"ר ירושלים לברק אברמוב, הגיע כהן בהעברה לבית"ר ירושלים, וחתם על חוזה לשנה.

ב-20 בספטמבר 2023 חתם במכבי יפו.

ב-20 ביוני 2024 חזר לקדנציה שנייה בבני יהודה.

לכהן שבע הופעות בנבחרת הצעירה.<ref></ref>

== תארים ==
;בית"ר ירושלים
* גביע המדינה: 2022/2023

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:מגני כדורגל ישראלים
קטגוריה:קשרי כדורגל ישראלים
קטגוריה:רעננה: כדורגלנים
קטגוריה:כדורגלני הפועל רעננה
קטגוריה:כדורגלני הפועל חדרה
קטגוריה:כדורגלני בני יהודה תל אביב
קטגוריה:כדורגלני בית"ר ירושלים
קטגוריה:כדורגלני מכבי יפו
קטגוריה:ישראלים שנולדו ב-1998